**ხარაგაულის მუნიციპალიტეტის საკრებულოს 2017 წლის 22 მაისის რიგგარეშე სხდომის**

 **ოქმი #14**

**დაბა ხარაგაული 2017 წლის 22 მაისი**

**სხდომას თავმჯდომარეობდა საკრებულოს თავმჯდომარე -** მანანა ბარბაქაძე

**სხდომას ესწრებოდნენ საკრებულოს წევრები:**  რ. შერგელაშვილი, თ. ავალიშვილი, ა. მაჭავარიანი, ქ.ზუმბაძე, შ. ლურსმანაშვილი , ი. კელენჯერიძე, ვ. თავზარაშვილი, ბ. ფოცხვერაშვილი, ი. ლურსმანაშვილი, ჯ. გამცემლიძე, გ. გოლუბიანი, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, გ. ხიჯაკაძე, ვ. ტალახაძე, უ. ბერაძე, ი. მაღრაძე, მ.ტალახაძე, დ. ლურსმანაშვილი, დ. კიკნაძე, ვ. ბუაჩიძე, ო. გაგოშიძე, ნ. ზურაბიანი, ლ. აბაშიძე.

 სულ 27 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე-** საკრებულოს აპარატის მთავარი სპეციალისტი იურიდიულ საკითხებში

**მუნიციპალიტეტის გამგეობის წარმომადგენლები:**

**პეტრე შარიქაძე**  - მუნიციპალიტეტი გამგეობის ინფრასტრუქტურისა და კეთილმოწყობის სამსახურის თანამშრომელი.

**საინფორმაციო საშუალებათა წარმომადგენლები:**

**თ. გოგოლაძე - გაზეთ** „ჩემი იმერეთის“ჟურნალისტი,

**თ. მაღრაძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**მ. შათირიშვილი** - მუნიციპალიტეტის გამგეობის ადმინისტრაციული სამსახურის საზოგადოებასთან ურთიერთობის განყოფილების სპეციალისტი,

სხდომის თავმჯდომარემ საკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 27 წევრი

მომხრე 27

წინააღმდეგი 0

დღის წესრიგი მიღებული იქნა ( თან ერთვის).

 **დღის წესრიგი**

**1 ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე**

 **მომხს: პერტე შარიქაძე**

**მოისმინეს:** საკრებულოს წევრების მიერ მუნიციპალიტეტის გამგეობის კეთილმოწყობისა და ინფრასტრუქტურის სამსახურის თანამშრომლის პ. შარიქაძის ინფორმაცია საკითხზე - **ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე**

**აზრი გამოთქვეს:**

**ი.მაღრაძემ -** რომელმაც მომხსენებლის მისამართით დასვა შეკითხვა თუ რატომ არის ყურადრების მიღმა დარჩენილი სოფლები დეისი, საბე, ხორითი ,სადაც საავტომობილო გზები ძალზე ცუდ მდგომარეობაშია.

**რ. შერგელაშვილმა** დასვა შეკითხვა სარგვეშის გზაზე 2 წელია ცხადდება ტენდერი, რა მდგომარეობაა გაგრძელდება სამუსაოები თუ არა,

**ლ. აბაშიძემ** აღნიშნა როგორ სეიძლება სოფელ ბჟინების გზა არ იყოს გათვალისწინებული, სადაც სკოლის მოსწავლეები დადიან და შეიძლება რაღაც უბედურება მოხდეს

**დ. კიკნაძემ** ჰიკითხა სამსახურის წარმომადგენელს თუ რით ხელმძღვანელობენ პრიორიტეტების შერჩევის დროს, საღანძილეში სამი პროექტი მაქვს გაკეთებული 5 -ჯერ არის გატანილი და დაწუნებული თქვენი გასწორების შემდეგ 100 შენიშვნა მივიღეთ,

**ვ. ჭიპაშვილმა** აღნიშნა, რომ საკითხს, რომელსაც ვიხილავთ გამგეობის მიერ 3-ჯერ იქნა გადმოგზავნილი და ყოველ ჯერზე პროექტების რაოდენობა იმატებდა მაინტერესებს დოკუმენტი, რითაც ხდებოდა ცვლილებები, მე ასეთი ვერ მოვიძიე, სოფელი ქროლი არის უმძიმეს მდგომარეობაში.

**ა. მაჭავარიანმა** აღნიშნა, რომ სოფელი ლაშე არცერთ სოფელზე ნაკლები არ არის მაგრამ 3 წლის განმავლობაში აქ არაფერი არ გაკეთებულა, მაჟორიტარი დეპუტატი უკვე დიდი ხანია სხდომებსაც არარ ესწრება,

**თ. ავალიშვილმა** აღნიშნა, რომ ჩვენ აღვნიშნეთ კიკნაძის ქუჩის მდგომარეობა არ არის გათვალისწინებული, ზვარეში ბანაკის მოწყობა არ არის გათვალისწინებული, გოლათუბანში წყალი არ არის გაკეთებული, თეთრაწყაროს გზა არ არის გაკეთებული, ამიტომ ამ პროექტს ჩვენ მხარს არ დაუჭერთ.

მ. ბარბაქაძემ აღნიშნა, რომ 5 ივნისამდე მოვიწვიოთ გამგეობის წარმომადგენლები და ყველა ის საკითხი, რომლებიც შეეხება ზემოთ ჩამოთვლილ სოფლებში არსებულ პრობლემებს ერთად განვიხილოთ და მივიღოთ შესაბამისი გადაწყვეტილება. ახა კი მოვიწონოთ ის პროექტები, რომლების არის წარმოდგენილი.

სხდომის თავმჯდომარემ საკრებულოს წევრებს გააცნო განკარგულების პროექტი აღნიშნულ საკითხზე და კენჭისყრაზე დააყენა საკითხი

კენჭის ყრაში მონაწილეობას იღებდა საკრებულოს 26 წევრი,

მომხრე 19,

წინააღმდეგი 7,

**საკრებულომ გადაწყვიტა:** განკარგულება მიღებული იქნეს (თან ერთვის).

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

 საკრებულოს თავმჯდომარე მანანა ბარბაქაძე